Použitie Framykoinu proti folikulitíde na brade
Dobrý deň, mám pravdepodobne folikulitídu na brade už 6 mesiacov(začervenaná brada kde rastú fúzy s bolestivými vyrážkami).Môžem skúsiť použiť Framykoin? Termín u dermatológa mám bohužiaľ až o rok tak chcem vyskúšať čo by mi mohlo pomôcť. Ďakujem
Dobrý deň,
ďakujeme za Vašu otázku.
Folikulitídy sú hnisavé zápaly vlasových a chlpových folikulov, prípadne ich okolia. Vo väčšine prípadov sú bakteriálneho pôvodu (najčastejšie je pôvodcom Staphylococus aureus), v takom prípade sa v liečbe folikulitídy používajú antibiotká.
Liek Framykoin je určený na miestnu liečbu kožných infekcií spôsobených baktériami medzi ktoré patrí aj folikulitída. Vzhľadom však na to, že sa jedná o liek viazaný na lekársky predpis, jeho použitie je vhodné až po vizuálnom zhodnotení lekárom. Pokiaľ je termín u kožného lekára v ďalekom časovom horizonte, odporúčam konzultáciu so všeobecným lekárom.
Prajem skorú úľavu od ťažkostí.
S pozdravom
PharmDr. Veronika Kiabová